**КОМИ РЕСПУБЛИКАСА ЙÖЗЛЫСЬ ДЗОНЬВИДЗАЛУН ВИДЗАН МИНИСТЕРСТВОЛÖН**

**ТШÖКТÖД**

**Социальнöй тöдчанлуна висьöмъяс паськалöм йылысь, кутшöмъяс вермасны вöчны матiгöгöрсаяслы лёктор, коставлытöг йöзöс тöдмöдöмын, сы лыдын йöзöс юöртан средствояс пыр, государственнöй мог збыльмöдöм кузя административнöй регламент вынсьöдöм йылысь**

«Государственнöй мог збыльмöдан (государственнöй услугаяс сетан) администраивнöй регламент лöсьöдан да вынсьöдан пöрадок йылысь» Коми Республикаса Правительстволöн 2009 во урасьöм тöлысь 12 лунся 24 №-а шуöм збыльмöдöм серти

ТШÖКТА:

1. Вынсьöдны Социальнöй тöдчанлуна висьöмъяс паськалöм йылысь, кутшöмъяс вермасны вöчны матiгöгöрсаяслы лёктор, коставлытöг йöзöс тöдмöдöмын, сы лыдын йöзöс юöртан средствояс пыр, государственнöй мог збыльмöдöм кузя административнöй регламент (содтöд).

2. Юöрöн да техническöя могмöдöм кузя юкöнса начальник Н.В. Безручколы видзöдны сы бöрся, медым кутчысисны Социальнöй тöдчанлуна висьöмъяс паськалöм йылысь, кутшöмъяс вермасны вöчны матiгöгöрсаяслы лёктор, коставлытöг йöзöс тöдмöдöмын, сы лыдын йöзöс юöртан средствояс пыр, государственнöй мог збыльмöдöм кузя административнöй регламентö.

3. Тайö тшöктöдсö олöмö пöртöм бöрся видзöдны министрöс вежысь С.В. Колесниковлы.

Министр М.А. Мурашко

Сыктывкар

2010 вося öшым тöлысь 24 лун

12/362 №

Вынсьöдöма

Коми Республикаса

йöзлысь дзоньвидзалун видзан министерстволöн

2010 во öшым тöлысь 24 длунся 12/362 №-а тшöктöдöн

(содтöд)

**СОЦИАЛЬНÖЙ ТÖДЧАНЛУНА ВИСЬÖМЪЯС ПАСЬКАЛÖМ ЙЫЛЫСЬ, КУТШÖМЪЯС ВЕРМАСНЫ ВÖЧНЫ МАТIГÖГÖРСАЯСЛЫ ЛЁКТОР, КОСТАВЛЫТÖГ ЙÖЗÖС ТÖДМÖДÖМЫН, СЫ ЛЫДЫН ЙÖЗÖС ЮÖРТАН СРЕДСТВОЯС ПЫР, ГОСУДАРСТВЕННÖЙ МОГ ЗБЫЛЬМÖДÖМ КУЗЯ АДМИНИСТРАТИВНÖЙ РЕГЛАМЕНТ**

I. Панас

1.1. Социальнöй тöдчанлуна висьöмъяс паськалöм йылысь, кутшöмъяс вермасны вöчны матiгöгöрсаяслы лёктор, коставлытöг йöзöс тöдмöдöмын, сы лыдын йöзöс юöртан средствояс пыр, государственнöй мог збыльмöдöм кузя административнöй регламент (водзö – Административнöй регламент) индö Коми Республикаса йöзлысь дзоньвидзалун видзан министерстволöн администраивнöй процедураяслысь да административнöй действиеяслысь кадколастъяссö да сьöрсьöн-бöрсьöн мунанногсö, сылöн тэчас юкöдувъяс да чина йöз костын олысьясöс, сы лыдын йöзöс юöртан средствояс пыр, социальнöй тöдчанлуна висьöмъяс паськалöм йылысь, кутшöмъяс вермасны вöчны матiгöгöрсаяслы лёктор, коставлытöг тöдмöдöм кузя öта-мöдкöд йитöд кутан пöрадок.

1.2. Государственнöй моглöн ним – олысьясöс социальнöй тöдчанлуна висьöмъяс паськалöм йылысь, кутшöмъяс вермасны вöчны матiгöгöрсаяслы лёктор, коставлытöг тöдмöдöм, сы лыдын йöзöс юöртан средствояс пыр (водзö – государственнöй мог).

1.3. Государственнöй могсö збыльмöдö Коми Республикаса йöзлысь дзоньвидзалун видзан министерство (водзö – Министерство).

1.4. Государственнöй могсö збыльмöдö Министерство со мый серти:

Россия Федерацияса Оланподув («Российскöй газет», 2009 во 01.21, 7 №);

Коми Республикаса Оланподув (Коми Республикаса Медвылыс Сöветлöн индöд-тшöктöмъяс, 1994 во, 2 №, 21 ст.).

Федеральнöй оланпасъяс:

- «Олысьяслы санитарно-эпидемиологическöй боксянь бур олöм йылысь» 1999 во рака тöлысь 30 лунся 52-ФЗ №-а («Россия Федерацияса законодательство собрание», 1999, 14 №, 1650 ст.; 2002, 1 № (I юк.), 2 ст.; 2003, 2 №, 167 ст., 27 № (I юк.), 2700 ст.; 2004, 35 №, 3607 ст.; 2005, 19 №, 1752 ст.; 2006, 1 №, 10 ст.; 52 № (I юк.), 5498 ст.; 2007, 1 № (I юк.), 21 ст., 29 ст.);

- «Йöзöс юöртан средствояс» 1991 во öшым тöлысь 27 лунся 2124-1 №-а («Российскöй газет», 1992.02.08, 32 №);

- «Россия Федерацияын туберкулёз паськалöмысь öлöдöм йылысь» 2001 во лöддза-номъя тöлысь 18 лунся 77-ФЗ №-а («Российскöй газет», 2001.06.23, 118-119 №);

- «Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а;

- «Государственнöй органъяслöн да меставывса асвеськöдлан органъяслöн удж йылысь юöрöн тöдмасьны позянлун сетöм йылысь» 2009 во урасьöм тöлысь 9 лунся 8-ФЗ №-а;

«Коми Республикаын гражданалысь дзоньвидзалун видзöмын öткымын юалöм йылысь» Коми Республикаса 2007 во öшым тöлысь 11 лунся Оланпас.

«Социальнöй тöдчанлуна висьöмъяс лыддьöг да висьöмъяс лыддьöг, кутшöмъяс вермасны вöчны матiгöгöрсаяслы лёктор, вынсьöдöм йылысь» Россия Федерацияса Правительстволöн 2004 во öшым тöлысь 1 лунся 715 №-а шуöм.

Коми Республикаса Правительстволöн шуöмъяс:

- «Коми Республикаса санитарно-противоэпидемическöй комиссия йылысь» 2002 во моз тöлысь 27 лунся 124 №-а;

- «Коми Республикаса печать да юöр сетан агентство йылысь» 2005 во тöвшöр тöлысь 28 лунся 8 №-а;

- «Коми Республикаса официальнöй Öтуввез-портал йылысь» 2007 во кöч тöлысь 24 лунся 222 №-а;

- «Коми Республикаса йöзлысь дзоньвидзалун видзан министерстволы гражданалысь дзоньвидзалун видзöмын торъя уджмогъяс сетöм йылысь да Коми Республикаса Правительстволысь öткымын шуöм вынтöмöн лыддьöм йылысь» 2009 во кöч тöлысь 17 лунся 265 №-а;

- «Коми Республикаса Правительство, Коми Республикаса олöмö пöртысь власьт органъяслöн да Коми Республикаса Правительствоöн лöсьöдöм Коми Республикаса государственнöй органъяслöн удж йылысь юöр лыддьöг, мый йöзöдсьö «Öтуввезын», вынсьöдöм йылысь» 2010 во ода-кора тöлысь 21 лунся 154 №-а.

Коми Республикаса йöзлысь дзоньвидзалун видзан министерстволöн тшöктöдъяс:

- «Öтуввезын» Коми Республикаса официальнöй Öтуввез-порталын КР ЗМ-öс юöр боксянь официальнöй петкöдлысь йылысь» Коми Республикаса йöзлысь дзоньвидзалун видзан министерстволöн 2010 во косму тöлысь 12 лунся 4/94 №-а тшöктöдö вежсьöмъяс пыртöм йылысь» 2010 во ода-кора тöлысь 31 лунся 5/146 №-а;

- Социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь.

1.5. Государственнöй мог збыльмöдан помшуöмöн лоö Öтуввезын Коми Республикаса йöзлысь дзоньвидзалун видзан министерстволöн официальнöй сайт пыр, а сiдзжö Коми Республикаса йöзöс юöртан средствояс пыр социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм сэтшöм кадколастö, мый урчитöма Коми Республикаса йöзлысь дзоньвидзалун видзан министерстволöн социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь тшöктöдöн.

1.6. Государственнöй мог збыльмöдан юридическöй фактöн лоö отчётнöй кадколаст помасьöм вылö Коми Республикаса йöзлысь дзоньвидзалун видзан министерстволöн официальнöй сайтын социальнöй тöдчанлуна висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöртöм, мый урчитöма Коми Республикаса йöзлысь дзоньвидзалун видзан министерстволöн социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь тшöктöдöн.

II. Государственнöй мог збыльмöдан пöрадок дорö корöмъяс

2.1. Государственнöй мог збыльмöдан правилöяс йылысь юöртан пöрадок:

2.1.1 Государственнöй могсö збыльмöдö Министерство юöрöн да техническöя могмöдан юкöн пыр, мый лоö татшöм инпас серти: 167981, Коми Республика, Сыктывкар, Ленин ул., 73, Коми Республикаса йöзлысь дзоньвидзалун видзан министерство, 406 кабинет. Уджалан график: быд лун, субöта да вежалун кындзи, выльлунсянь четвергöдз 8.45-сянь 17.15-öдз; пекничаö 08.45-сянь 15.45-öдз.

2.1.2. Министерстволöн справочнöй телефонъяс 8(812)284-004 (секретар), 8(8212)284-064 (пресс-секретар, сайтса администратор).

2.1.3. «Öтуввез» везын Министерстволöн официальнöй сайт инпас: <http://minzdrav.rkomi.ru>;

2.1.4. Государственнöй мог збыльмöдан юалöмъяс кузя юöр, сы лыдын государственнöй мог збыльмöданног йылысь, босьтö шыöдчысь пöрадок серти, мый урчитöма:

«Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 02 лунся 59-ФЗ №-а Федеральнöй оланпасöн;

«Государственнöй органъяслöн да меставывса асвеськöдлан органъяслöн удж йылысь юöрöн тöдмасьны позянлун сетöм йылысь» 2009 во урасьöм тöлысь 09 лунся 8-ФЗ №-а Федеральнöй оланпасöн;

«Коми Республикаса официальнöй Öтуввез-портал йылысь» Коми Республикаса Правительстволöн 2007 во кöч тöлысь 24 лунся 222 №-а шуöмöн.

2.1.5. Юöр иналан пöрадоксö, формасö да местасö, мый индöма тайö Административнöй регламентлöн 2.1.1. – 2.1.4. пунктъясын, урчитöма:

Коми Республикаса Правительстволöн шуöмъясöн:

- «Коми Республикаса официальнöй Öтуввез-портал йылысь» 2007 во кöч тöлысь 24 лунся 222 №-а;

- «Öтуввез» везын Коми Республикаса Правительстволöн, Коми Республикаса олöмö пöртысь власьт органлöн да Коми Республикаса Правительствоöн лöсьöдöм Коми Республикаса государственнöй органъяслöн удж йылысь юöр сетан лыддьöг вынсьöдöм йылысь» 2010 во ода-кора тöлысь 21 лунся 154 №-а;

Коми Республикаса йöзлысь дзоньвидзалун видзан министерстволöн тшöктöдъясöн:

- «Öтуввез» везын Коми республикаса официальнöй Öтуввез-порталын КР ЗМ-öс юöр сетан официальнöй петкöдланiн йылысь» Коми Республикаса йöзлысь дзоньвидзалун видзан министерстволöн 2010 во косму тöлысь 12 лунся 4/94 №-а тшöктöдö вежсьöмъяс пыртöм йылысь» 2010 во ода-кора тöлысь 31 лунся 5/146 №-а;

- Социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь.

2.2. Государственнöй мог збыльмöдан кадколаст

2.2.1. Министерствоöн государственнöй мог да торъя процедураяс збыльмöдöм вылö сетан кадколастъяссö регламентируйтöны:

«Коми Республикаса официальнöй Öтуввез-портал йылысь» Коми Республикаса Правительстволöн 2007 во кöч тöлысь 24 лунся 222 №-а шуöмöн, Коми Республикаса йöзлысь дзоньвидзалун видзан министерстволöн социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь тшöктöдöн.

2.2.2. Государственнöй мог збыльмöдöмсö позьö мыйкö кад вылö дугöдлыны сэтшöм случайяс дырйи, мый оз ло паныд Россия Федерацияса законодательстволы, Коми Республикаса законодательстволы да (либö) позьö на серти:

- сэк, кор социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöръяс вылö колöны запросъяс либö содтöд материалъяс, документъяссö мöдöдöны Коми Республика сайö, государственнöй мог збыльмöдан кадколастсö вермöны нюжöдны, но 3 уджалан лунысь оз дырджык вылö;

- абу техника боксянь позянлуныс, сы лыдын оръясьöны Öтуввез-йитöд каналъяс, дзугсьö уджтас, жугалö компьютерыс, мый отсöгöн збыльмöдсьö Министерстволöн могыс;

- форс-мажорнöй лоöмторъяс (виччысьтöм лоöмторъяс, войнаяс, техногеннöй катастрофаяс), мыйяс торкöны Министерстволысь государственнöй мог збыльмöдöм кузя уджсö;

- Министерствосö реорганизауйтöны либö сетöны государственнöй могсö Коми Республика мутасын олöмö пöртысь власьт мöд органлы.

2.2.3. Государственнöй мог збыльмöдöм вылö административнöй процедураяслысь лыддьöгсö да найöс збыльмöдан медыджыд кадколастсö вайöдöма тайö Административнöй регламентлöн III юкöдын.

2.3. Социальнöй тöдчанлуна висьöмъяс паськалöм йылысь, кутшöмъяс вермасны вöчны матiгöгöрсаяслы лёктор, Министерство олысьяслы кадысь кадö юöртö, сы лыдын йöзöс юöртан средствояс пыр, тайö Административнöй регламент серти дон босьттöг.

III. Административнöй процедураяс

3.1. Государственнöй мог збыльмöдöмö пырöны татшöм административнöй процедураяс:

а) юридическöй факт, мый лоö подулöн административнöй действие заводитöм вылö;

б) административнöй действие збыльмöдöм вöсна кывкутысь морт йылысь юöръяс;

в) административнöй действие, сiйöс збыльмöдан кузьта да медыджыд кадколаст;

г) решение примитан критерийяс;

д) административнöй действиелöн помшуöм да помшуöм сетан пöрадок, мый вермас лöсявны водзö лоан административнöй действие збыльмöдöм вылö подулöн лоысь юридическöй факт;

е) административнöй действие збыльмöдан помшуöмсö пасйöм, сы лыдын электроннöя, кöнi индöма административнöй действие быть петкöдлан формат вылö, сы лыдын электроннöй схемаясöн.

3.1.1. Административнöй действие заводитчöм вылö подулöн лоысь юридическöй факт – öчереднöй кад кольöм бöрын олысьясöс, сы лыдын йöзöс юöртан средствояс пыр, социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöртан кад воöм, кыдзи урчитöма Коми Республикаса йöзлысь дзоньвидзалун видзан министерстволöн социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь тшöктöдöн.

3.1.2. Министерствоса чина морт, кодi кывкутö Административнöй действие заводитöм йылысь решение примитöм вöсна, лоö Министерстволöн тэчас юкöдувса юрнуöдысь, кодi котыртö Министерстволысь юöрöн могмöдан удж – юöрöн да техническöя могмöдан юкöнса начальник.

3.1.3. Административнöй действие заводитöм вылö подулöн лоысь юридическöй факт подув вылын юöрöн да техническöя могмöдан юкöнса начальник тшöктö юкöнса сотрудниклы, кодi чина регламент серти лöсьöдö да йöзöдö Öтуввезын Министерствоса официальнöй сайт вылын юöр (водзö – юкöнса сотрудник):

а) босьтны юöр кывкутысь мортсянь, кодöс индöма Коми Республикаса йöзлысь дзоньвидзалун видзан министерстволöн социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь тшöктöдöн;

б) дасьтыны босьтöм юöр подув вылын да йöзöдны Öтуввезын Министерстволöн официальнöй сайт вылын социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр.

3.1.4. Юкöнса сотрудник босьтö социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöрсö электроннöй да бумага вылын кывкутысь йöзöн, кодъясöс лыддьöдлöма Коми Республикаса йöзлысь дзоньвидзалун видзан министерстволöн социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь тшöктöдын.

3.1.5. Юкöнса сотрудник босьтöм юöр подув вылын лöсьöдö социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр гижöдсö (водзö – юöр).

3.1.6. Юкöнса сотрудник сöгласуйтö электроннöй да печатайтöм юöр гижöдсö Министерстволöн юöрöн да техническöя могмöдан юкöнса начальниккöд.

3.1.7. Юöрöн да техническöя могмöдан юкöнса начальник мöдöдö электроннöй да печатайтöм юöрсö сöгласуйтöм вылö министрöс вежысьлы, кодлöн компетенцияö пырöны социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юалöмъяс; а кор министрöс вежысьыс абу – электроннöй либö печатайтöм юöрсö мöдöдö сöгласуйтöм вылö министрлы.

3.1.8. Сöгласуйтöм электроннöй да печатайтöм юöрсö юкöнса начальник сетö Министерстволöн юкöнса сотрудниклы Öтуввезын Министерстволöн официальнöй сайт вылын, а сiдзжö Коми Республикаса йöзöс юöртан средствоясын, Коми Республикаса печать да юöр сетан агентстволöн ведомствоувса юöртан средствоясын йöзöдöм вылö.

3.1.9. Министерстволöн юкöнса сотрудник уджмогъяс серти Коми Республикаса йöзлысь дзоньвидзалун видзан министерстволöн социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь тшöктöдöн урчитöм кадколастö йöзöдö юöрсö Öтуввезын Министерстволöн официальнöй сайт вылын, а сiдзжö мöдöдö йöзöдöм вылö Коми Республикаса печать да юöр сетан агентствоö Коми Республикаса йöзöс юöртан средствоясö, Коми Республикаса печать да юöр сетан агентстволöн ведомствоувса юöртан средствоясö.

3.1.10. Государственнöй мог збыльмöдöм кузя административнöй действиелöн помшуöмöн да юридическöй фактöн лоö Öтуввезын Министерстволöн официальнöй сайт вылын социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь тöдмöдан юöрсö йöзöдöм, а сiдзжö тайö тöдмöдан юöрсö йöзöс юöртан стедствоясын, Коми Республикаса печать да юöр сетан агентстволöн ведомствоувса юöртан средствоясын йöзöдöм.

3.1.11. Административнöй действие збыльмöдöмлысь помшуöмсö пасйöны Министерстволöн официальнöй Öтуввез-сайтлöн лист бок вылын электроннöй юöр гижöдöн <http://www.minzdrav.rkomi.ru> инпас серти, а сiдзжö йöзöс юöртан стедствоясын, Коми Республикаса печать да юöр сетан агентстволöн ведомствоувса юöртан средствоясын йöзöдöмторъясöн (эфирнöй юöръясöн).

IV. Государственнöй мог збыльмöдöм бöрся видзöдан пöрадок да формаяс

4.1. Министерствоса кывкутысь чина йöзöн государственнöй мог збыльмöдöм вылö корöмъяс индысь Административнöй регламентлысь да мукöд нормативнöй правовöй актлысь положениеяс быд лун пыдди пуктöм да збыльмöдöм бöрся, а сідзжö кывкутысьясöн решениеяс примитöм бöрся видзöдö министрöс вежысь, кодлöн ведомство улын уджалö юöрöн да техническöя могмöдан юкöнса начальник.

4.2. Сы бöрся, ас кадö-ö юöртöны олысьясöс социальнöй тöдчанлуна висьöмъяс паськалöм йылысь да висьöмъяс йылысь, кутшöмъяс вермасны вöчны матiгöгöрсаяслы лёктор, видзöдö Министерствоса юöрöн да техническöя могмöдан юкöнса начальник

4.3. Юöрöн да техническöя могмöдан юкöнса сотрудник вося помшуöмъяс серти лöсьöдö Министерствоöн государственнöй мог збыльмöдöм йылысь отчёт да аналитическöй записка, сетö сiйöс юöрöн да техническöя могмöдан юкöнса начальниклы.

4.4. Тайö Административнöй регламентлысь положениеяссö збыльмöдтöмысь либö абу колана ногöн збыльмöдöмысь йöз, кодъясöс индöма тайö Административнöй регламентса III пунктын, кывкутöны Россия Федерацияса законодательство серти.

4.5. Чина йöзлысь вöчöмторъяс (вöчтöмторъяс) да решениеяс вермасны обжалуйтсьыны Россия Федерацияса законодательство серти.

V. Чина мортлысь вöчöмтор (вöчтöмтор), а сідзжö государственнöй мог збыльмöдігöн сыöн примитöм решениесö обжалуйтан пöрадок

5.1. Ёрдöдз обжалуйтанторнас вермасны лоны административнöй процедура збыльмöдан пöрадокын торкалöмъяс, мый гижöма тайö административнöй регламентын, а сiдзжö Министерствоса чина йöзлöн, кодъяс кывкутöны государственнöй мог збыльмöдiгöн решение примитöм вöсна, вöчöмтор (вöчтöмтор).

5.2. Ёрдöдз обжалуйтан процедура заводитöм вылö подувнас лоö сэтшöмтор, кор колана морт мöдöдö Министрлы Министерствоса чина йöзлöн вöчöмтор (вöчтöмтор) вылö гижöда норасьöм.

5.3. Гижöда норасьöмын индöны:

1) колана мортлысь ов, ним, вич;

2) норасьöм вылö вочакыв мöдöдöм вылö йитчан телефон да пошта инпас;

3) норасянтор.

Норасьöмъяссö примитöны татшöм инпас серти:Сыктывкар, Ленин ул., 73 к., гражданасянь письмöяс да шыöдчöмъяс примитан Министерствоса юкöн.

5.4. Гижöда норасьöмсö колö видлавны сiйöс регистрируйтöм лунсянь 30 лун чöжöн. Торъя случайяс дырйи, а сiдзжö сэк, кор запроссö мöдöдöны 2006 во ода-кора тöлысь 2 лунся 59-ФЗ №-а Федеральнöй оланпаслöн 10 статьяса 2 юкöнöн урчитöм серти, Министр вермö нюжöдны норасьöм видлалан кадколастсö 30 лунысь оз унджык кадколаст вылö колана мортöс та йылысь быть юöртöмöн.

5.5. Колана мортлöн шыöдчöмъяссö, кöнi обжалуйтсьöны торъя чина йöзлöн решениеяс, вöчöмтор (вöчтöмтор), оз позь мöдöдны тайö чина йöзыслы видлалöм вылö да (либö) вочакыв сетöм вылö.

5.6. Сэк, кор видлалöм норасьöмсö лыддьöны подулалöмöн, сэки примитöны решение сы йылысь, медым государственнöй услугасö сетны тырвыйö да Министерствоса сотрудникöс, кодi государственнöй услугасö торкис, кыскыны кывкутöмö.

5.7. 2006 во ода-кора тöлысь 2 лунся 59-ФЗ №-а Федеральнöй оланпаслöн 11 статья вылö подуласьöмöн норасьöм вылö вочакыв оз сетны:

1) сэк, кор гижöда шыöдчöмын абу индöма гражданинлöн овыс, кодi мöдöдiс шыöдчöмсö, да пошта инпасыс, мый серти колö мöдöдны вочакывсö, шыöдчöм вылö вочакывйыс оз сетсьы. Индöм шыöдчöмын кö эм праволы паныд удж дасьтöм, нуöдöм либö вöчöм йылысь юöръяс, а сiдзжö морт йылысь, кодi сiйöс кöсйö вöчны, вöчö либö вöчöма, шыöдчöмсö колö мöдöдны государственнöй органö сылöн компетенция серти.

2) Шыöдчöм, кöнi обжалуйтсьö ёрд решение, регистрируйтöм лунсянь сизим лун чöжöн бöр бергöдöны гражданинлы, кодi мöдöдiс шыöдчöмсö, тайö ёрд решениелысь обжалуйтан пöрадоксö гöгöрвоöдöмöн.

3) Государственнöй орган, меставывса асвеськöдлан орган либö чина морт гижöда шыöдчöм воöм бöрын, кöнi эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы лёк вöчны кöсйöм, вермö шыöдчöмсö сэнi сетöм юалöмъясöн кольны вочакывтöг да юöртны шыöдчысьлы сы йылысь, мый оз позь правосö лёк вылö бергöдны.

4) Сэк, кор гижöда шыöдчöмсö он вермы лыддьыны, сэки вочакывйыс шыöдчöм вылö оз сетны да сiйöс оз мöдöдны налöн компетенция серти государственнöй органö, меставывса асвеськöдлан органö либö чина мортлы видлалöм вылö, мый йылысь шыöдчöм регистрируйтан лунсянь сизим лун чöжöн юöртöны гражданинлы, кодi мöдöдiс шыöдчöмсö, сылысь овсö да пошта инпассö кö позьö лыддьыны.

5) Сэк, кор гражданинлöн гижöда шыöдчöмын эмöсь сэтшöм юалöмъяс, мый вылö сылы унаысь нин сетлöма гижöда вочакыв воддза шыöдчöмъяс мöдöдöмкöд йитöдын, да та дырйи шыöдчöмын оз вайöдсьыны выль подувъяс либö лоöмторъяс, сэки государственнöй органса либö меставывса асвеськöдлан органса юрнуöдысь, чина морт либö та вылö уполномочитöм морт вермö примитны öчереднöй шыöдчöм подувтöмöн лыддьöм да тайö юалöм кузя гражданинкöд переписка дугöдöм йылысь решение сэк, кор индöм шыöдчöмсö да водзын мöдöдöм шыöдчöмъяссö вöлi мöдöдöма öти и сiйö жö государственнöй органö, меставывса асвеськöдлан органö либö öти и сiйö жö чина мортлы. Тайö решение йылысь юöртöны шыöдчöм мöдöдысь гражданинлы.

6) Сэк, кор шыöдчöмын сетöм юалöм кузя оз позь сетны вочакывсö государственнöй либö федеральнöй оланпасöн видзан мукöд гусятор кутысь юöр йöзöдтöг, гражданинлы, коді мöдöдіс шыöдчöмсö, юöртöны, мый сетöм юалöм кузя вочакывсö сетны оз позь индöм юöръяссö йöзöдны позьтöмлун вöсна.

7) Сэк, кор помкаяссö, мый серти шыöдчöмын сетöм юалöмъяс кузя вочакывсö абу вöлі сетöма, водзö вылö лоö бырöдöма, гражданинлöн эм право выльысь мöдöдны шыöдчöмсö лöсялана государственнöй органö, лöсялана меставывса асвеськöдлан органö либö лöсялана чина мортлы.

5.8. Сэк, кор норасьöм кузя вочакывсö сетны öткажитöны, шыöдчысьлы гижöмöн юöртöны öткажитöмын помкаяс йылысь, сэтшöм случай кындзи, кутшöмöс индöма тайö Административнöй регламентлöн 5.7 пунктса 1 подпунктын.

5.9. Ёрдöдз обжалуйтан помшуöмöн лоö норасьöмын став юалöмъяссö видлалöм, колана мераяс примитöм да норасьöмын сетöм юалöмъяс кузя гижöда вочакыв мöдöдöм.

5.10. Гражданин вермö обжалуйтны сылысь шыöдчöм видлалöм кузя вöчöмторсö да сiйöс видлалан помшуöмъяс кузя примитöм решениеяссö Россия Федерацияса законодательствоöн урчитöм пöрадок серти.

Социальнöй тöдчанлуна висьöмъяс паськалöм йылысь,

кутшöмъяс вермасны вöчны матiгöгöрсаяслы лёктор,

коставлытöг йöзöс тöдмöдöмын,

сы лыдын йöзöс юöртан средствояс пыр,

государственнöй мог збыльмöдöм кузя

административнöй регламент дорö

1 №-а содтöд

**Социальнöй тöдчанлуна висьöмъяс паськалöм йылысь, кутшöмъяс вермасны вöчны матiгöгöрсаяслы лёктор, коставлытöг йöзöс тöдмöдöмын, сы лыдын йöзöс юöртан средствояс пыр, государственнöй мог збыльмöдöм кузя блок-схема**

|  |  |  |  |  |
| --- | --- | --- | --- | --- |
| Коми Республикаса йöзлысь дзоньвидзалун видзан учреждениеясса юралысь врачьяс, Коми Республикаса йöзлысь дзоньвидзалун видзан министерствоса штатысь öтдор медшöр специалистъяс (Коми Республикаса йöзлысь дзоньвидзалун видзан министерстволöн социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь тшöктöд подув вылын) | | | | |
|  | Социальнöй тöдчанлуна висьöмъяс да висьöмъяс,  кутшöмъяс вермасны вöчны матiгöгöрсаяслы лёктор, паськалöм йылысь юöр |  | | |
| Юöрöн да техническöя могмöдöм кузя юкöнса специалист | Сöгласуйтöм | 2. Юöрöн да техническöя могмöдöм кузя юкöнса начальник | Сöгласуйтöм | 3. Министрöс вежысь, кодi курируйтö тайö туйвизьсö |
|  | | Видзöдöм |  | |
| Öтуввезын Коми Республикаса йöзлысь дзоньвидзалун видзан министерстволöн официальнöй сайтын, а сiдзжö Коми Республикаса печать да юöр сетан агентстволöн ведомствоувса йöзöс юöртан средствоясын сöгласуйтöм юöртан гижöд йöзöдöм сэтшöм кадколастö, мый урчитöма Коми Республикаса йöзлысь дзоньвидзалун видзан министерстволöн социальнöй тöдчанлуна висьöмъяс да висьöмъяс, кутшöмъяс вермасны вöчны матiгöгöрсаяслы лёктор, паськалöм йылысь юöр сетöм йылысь тшöктöдöн | | | | |